Okresná prokuratúra Čadca 
Slovenských dobrovoľníkov 2749/12 A, 022 74 Čadca 4

Sp. zn. : Pv 277/14/5502	Čadca, 29.5.2014
EEČ : 2-37-136-2014

U Z N E S E N I E

Trestná vec:	obvinený XXXXX  
Prečin:	Útok na verejného činiteľa podľa § 323 odsek 1 písmeno a) Trestného zákona číslo 300/2005 Zbierky zákonov v znení zákona číslo 1/2014 Zbierky zákonov a výtržníctvo podľa § 364 odsek 1 písmeno a) Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Čadca
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: XXXXX € 
b.	Peňažná suma určená na všeobecne prospešné účely: XXXXX € 
c.	Konkrétny adresát peňažnej sumy určenej na všeobecne prospešné účely: XXXXX XXXXX XXXXX, IBAN: XXXXX, IČO: XXXXX: XXXXX € 
d.	Suma odovzdaná štátu na peňažnú pomoc obetiam trestnej činnosti: XXXXX € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Odb.kriminálnej polície OR PZ XXXXX pod spisovou značkou XXXXX.
Skutková veta: 
Dňa 15.03.2014 okolo 21.55 h pred budovou Športovej haly XXXXX na ulici XXXXX v XXXXX, okres XXXXX, fyzicky napadol príslušníka Mestskej polície XXXXX, inšpektora XXXXX tak, že po márnej výzve tohto príslušníka mestskej polície, aby ho nasledoval von pred budovu športovej haly, začal klásť aktívny odpor, na čo bol  XXXXX vyvedený von z chodby pred budovu, kde ho príslušník mestskej polície jednou rukou držal z prednej časti v oblasti hrudníka, pričom XXXXX svojimi rukami vyrazil túto ruku XXXXX, päsťou sa silnou intenzitou zahnal smerom na hlavu XXXXX, ktorý sa úderu vyhol, nato XXXXX udrel XXXXX druhou rukou do oblasti hrudníka, po čom obaja spadli na zem, kde boli za pomoci druhého príslušníka mestskej polície voči XXXXX použité donucovacie prostriedky a následne boli priložené putá.

Odôvodnenie: 
Uznesením vyšetrovateľa Okresného riaditeľstva PZ, Odboru kriminálnej polície XXXXX pod XXXXX zo 16.03.2014 bolo podľa § 199 odsek 1 Trestného poriadku začaté trestné stíhanie a súčasne  bolo  podľa § 206 odsek 1 Trestného poriadku vznesené obvinenie XXXXX, nar. XXXXX, trvale bytom XXXXX - XXXXX, okres XXXXX, pre prečin útoku na verejného činiteľa podľa § 323 odsek 1 písmeno a) Trestného zákona a prečin výtržníctva podľa § 364 odsek 1 písmeno a) Trestného zákona na tom skutkovom základe, ako je uvedené vo výrokovej časti predmetného uznesenia. 

Preskúmaním príslušného spisového materiálu som zistila, že v predmetnej veci  sa  koná  o trestnom čine, na  ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 odsek 1 Trestného poriadku.

Obvinený XXXXX  uzavrel na Okresnom súde XXXXX dňa 15. mája 2014 s poškodeným XXXXX zmier, v rámci ktorého obvinený písomne vyhlásil, že spáchal skutok, za ktorý je trestne stíhaný a  toto vyhlásenie vykonal slobodne, vážne, zrozumiteľne a určito. Písomné vyhlásenie tvorí súčasť zmieru.

Poškodený XXXXX uviedol, že mu bola spôsobená škoda 100,00 €, pričom túto sumu mu obvinený počas mediácie uhradil. 

Obvinený XXXXX  vložil  dňa 26. mája 2014 pokladne Okresnej prokuratúry XXXXX  sumu  XXXXX € určenú na všeobecne prospešné účely, z toho 50%, t. j. XXXXX € na peňažnú pomoc obetiam trestnej činnosti a 50% - t. j. XXXXX € na účet XXXXX XXXXX XXXXX, IBAN: XXXXX, IČO: XXXXX.

 Táto suma je primeraná závažnosti spáchaného trestného činu. 

Obvinený a poškodený zhodne prehlásili, že  zmier uzavreli slobodne a vážne, s obsahom zmieru, ktorému porozumeli, bez výhrad súhlasia a zmier obsahuje ich skutočnú vôľu, o prejave a obsahu ktorej v budúcnosti nemôžu vzniknúť žiadne pochybnosti. 

Obvinený XXXXX je zámočník. Pre priestupky prejednávaný nebol, súdne trestaný doposiaľ nebol.

Zákon za prečin útoku na verejného činiteľa podľa § 323 odsek 1 písmeno a) Trestného zákona dovoľuje uložiť trest odňatia slobody  na  1 rok až 5 rokov.

Zákon za prečin výtržníctva podľa § 364 odsek 1 písmeno a) Trestného zákona dovoľuje uložiť trest odňatia slobody až na 3 roky.

Podľa § 220 odsek 1 Trestného poriadku  v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospela k záveru, že boli splnené zákonné podmienky pre postup podľa § 220 odsek 1 Trestného poriadku. 

Podľa § 215 odsek 1 písmeno g) Trestného poriadku prokurátor zastaví trestné stíhanie, ak sa schváli zmier medzi obvineným a poškodeným. 

Na základe hore uvedeného som preto rozhodla tak, ako je uvedené vo výrokovej časti rozhodnutia. 

Poučenie: 
Proti tomuto uzneseniu sťažnosť nie je prípustná.

Mgr. Janka Švaňová
prokurátorka